புது நாளினை எண்ணி உழைப்போம் - ஏனைய கவிதைகள்

சும்மா கெடந்த நிலத்தைக் கொத்திச் 
 சோம்பலில்லாமே ஏர் நடத்தி 
 கம்மாக் கரையை ஒசத்திக்கட்டி 
 கரும்புக் கொல்லையில் வாய்க்கால் வெட்டி 
 சம்பாப் பயிரைப் புடுங்கி நட்டுத் 
 தகுந்த முறையில் தண்ணீர் விட்டு 
 நெல்லு வெளைஞ்சிருக்கு - வரப்பும் 
 உள்ளே மறைஞ்சிருக்கு 
 மண்ணைக் கிளறிக் குழியமைச்சு 
 வாழைக் கன்னுகளை ஊடாலே வச்சு 
 தண்ணி பெற அக்களை பறிச்சுச் 
 சந்திர சூரியர் காண ஒழைச்சு 
 ஒண்ணுக்கு பத்தாக் கிளைவெடிச்சு 
 கண்ணுக் கழகா நிண்ணு தழைச்சு 
 இலை விரிஞ்சிருக்கு - காய்க் 
 குலை சரிஞ்சிருக்கு 
 பெண்: 
 வாழை நிலைக்குது சோலை தழைக்குது 
 ஏழைகளுக்கதில் என்ன கிடைக்குது? 
 கூழைக் குடிக்குது; நாளைக் கழிக்குது 
 ஓலைக் குடிசையில் ஒட்டிக் கிடக்குது 
 காடு வெளைஞ்சென்ன மச்சான் - உழைப்போர்க்கு 
 கையுங்காலுந்தானே மிச்சம்? 
 ஆண்: 
 நாடு செழிச்சிட மாடா ஒழைச்சவன் 
 நாத்துப் பறிச்சவன், ஏத்தம் எறைச்சவன் 
 மூடாத மேனியும் ஓடா எளச்சவன் 
 போடா விதைகளும் போட்டு வளர்த்தவன் 
 அரை வயித்து கஞ்சி குடிக்கிறான் - சிலநாள் 
 அதுவுங் கிடைக்காமத் துடிக்கிறான் 
 பெண்: 
 மாடா உழைச்சவன் வீட்டினிலே - பசி 
 வந்திடக் காரணம் என்ன மச்சான்? 
 ஆண்: 
 அவன் தேடிய செல்வங்கள் சீமான் வீட்டினிலே 
 சேர்ந்ததினால் வந்த தொல்லையடி 
 பெண்: 
 பஞ்சைப் பரம்பரை வாழ்வதற்கு - இனிப் 
 பண்ண வேண்டியது என்ன மச்சான்? 
 ஆண்: 
 தினம்- 
 கெஞ்சிக் கிடப்பதில் பஞ்சந் தெளியாது 
 தஞ்சம் துணிஞ்சிட வேணுமடி 
 பெண்: 
 சிறும் புயலால் மெலிந்தவருக்குச் - சர்க்கார் 
 செஞ்ச உதவிகள் என்ன மச்சான்? 
 ஆண்: 
 அங்கு- 
 நாளும் பிணத்தைப் புதைப்பதற்கு - நம்ம 
 நாணய சர்க்கார் உதவுமடி 
 பெண்: 
 தங்கவும் வீடின்றித் திங்கவும் சோறின்றித் 
 தத்தளிப்போர்கெதி என்ன மச்சான்? 
 ஆண்: 
 நாட்டில்- 
 எங்கும் தொழிலாளர் கூட்டமடி - அவர் 
 பங்காளி போன்றோரைக் காப்பாரடி 
 பெண்: 
 ஏழைகள் ஒன்றாய் இணைந்து விட்டால் - இங்கு 
 எஞ்சியுள்ளோர் நிலை என்ன மச்சான்? 
 ஆண்: 
 சில- 
 பேழை வயிற்றுப் பெருச்சாளிகள் - எதிர் 
 காலத்தை எண்ணித் தெளிவாரடி 
 பெண்: 
 நாளை விடிஞ்சாப் பெரும் பொங்கல் - அதில் 
 நாமும் கலந்திட வேணும் மச்சான் 
 ஆண்: 
 மிக- 
 நல்லது வள்ளி கலந்திடுவோம் - புது 
 நாளினை எண்ணி வணங்கிடுவோம் 
 இருவர்: 
 வல்லமையாலே வளம் பெறுவோம் - பசித் 
 தொல்லை அகலத் தொழில் புரிவோம்! 
 சும்மா கெடந்த நிலத்தைக் கொத்திச் 
 சோம்பலில்லாமே ஏர் நடத்தி 
 கம்மாக் கரையை ஒசத்திக்கட்டி 
 கரும்புக் கொல்லையில் வாய்க்கால் வெட்டி 
 சம்பாப் பயிரைப் புடுங்கி நட்டுத் 
 தகுந்த முறையில் தண்ணீர் விட்டு 
 நெல்லு வெளைஞ்சிருக்கு - வரப்பும் 
 உள்ளே மறைஞ்சிருக்கு 
 மண்ணைக் கிளறிக் குழியமைச்சு 
 வாழைக் கன்னுகளை ஊடாலே வச்சு 
 தண்ணி பெற அக்களை பறிச்சுச் 
 சந்திர சூரியர் காண ஒழைச்சு 
 ஒண்ணுக்கு பத்தாக் கிளைவெடிச்சு 
 கண்ணுக் கழகா நிண்ணு தழைச்சு 
 இலை விரிஞ்சிருக்கு - காய்க் 
 குலை சரிஞ்சிருக்கு 
 பெண்: 
 வாழை நிலைக்குது சோலை தழைக்குது 
 ஏழைகளுக்கதில் என்ன கிடைக்குது? 
 கூழைக் குடிக்குது; நாளைக் கழிக்குது 
 ஓலைக் குடிசையில் ஒட்டிக் கிடக்குது 
 காடு வெளைஞ்சென்ன மச்சான் - உழைப்போர்க்கு 
 கையுங்காலுந்தானே மிச்சம்? 
 ஆண்: 
 நாடு செழிச்சிட மாடா ஒழைச்சவன் 
 நாத்துப் பறிச்சவன், ஏத்தம் எறைச்சவன் 
 மூடாத மேனியும் ஓடா எளச்சவன் 
 போடா விதைகளும் போட்டு வளர்த்தவன் 
 அரை வயித்து கஞ்சி குடிக்கிறான் - சிலநாள் 
 அதுவுங் கிடைக்காமத் துடிக்கிறான் 
 பெண்: 
 மாடா உழைச்சவன் வீட்டினிலே - பசி 
 வந்திடக் காரணம் என்ன மச்சான்? 
 ஆண்: 
 அவன் தேடிய செல்வங்கள் சீமான் வீட்டினிலே 
 சேர்ந்ததினால் வந்த தொல்லையடி 
 பெண்: 
 பஞ்சைப் பரம்பரை வாழ்வதற்கு - இனிப் 
 பண்ண வேண்டியது என்ன மச்சான்? 
 ஆண்: 
 தினம்- 
 கெஞ்சிக் கிடப்பதில் பஞ்சந் தெளியாது 
 தஞ்சம் துணிஞ்சிட வேணுமடி 
 பெண்: 
 சிறும் புயலால் மெலிந்தவருக்குச் - சர்க்கார் 
 செஞ்ச உதவிகள் என்ன மச்சான்? 
 ஆண்: 
 அங்கு- 
 நாளும் பிணத்தைப் புதைப்பதற்கு - நம்ம 
 நாணய சர்க்கார் உதவுமடி 
 பெண்: 
 தங்கவும் வீடின்றித் திங்கவும் சோறின்றித் 
 தத்தளிப்போர்கெதி என்ன மச்சான்? 
 ஆண்: 
 நாட்டில்- 
 எங்கும் தொழிலாளர் கூட்டமடி - அவர் 
 பங்காளி போன்றோரைக் காப்பாரடி 
 பெண்: 
 ஏழைகள் ஒன்றாய் இணைந்து விட்டால் - இங்கு 
 எஞ்சியுள்ளோர் நிலை என்ன மச்சான்? 
 ஆண்: 
 சில- 
 பேழை வயிற்றுப் பெருச்சாளிகள் - எதிர் 
 காலத்தை எண்ணித் தெளிவாரடி 
 பெண்: 
 நாளை விடிஞ்சாப் பெரும் பொங்கல் - அதில் 
 நாமும் கலந்திட வேணும் மச்சான் 
 ஆண்: 
 மிக- 
 நல்லது வள்ளி கலந்திடுவோம் - புது 
 நாளினை எண்ணி வணங்கிடுவோம் 
 இருவர்: 
 வல்லமையாலே வளம் பெறுவோம் - பசித் 
 தொல்லை அகலத் தொழில் புரிவோம்!